CELEX: 31990D0262
Language: el
Date: 1990-06-05 00:00:00
Title: 90/262/ΕΟΚ: Απόφαση της Επιτροπής της 5ης Ιουνίου 1990 που τροποποιεί την απόφαση 90/135/ΕΟΚ περί σχεδίων ορισμένων τρίτων χωρών σχετικά με την έρευνα στα νωπά κρέατα των καταλοίπων ουσιών άλλων εκτός των ουσιών με ορμονική δράση

Avis juridique important

|

31990D0262

90/262/ΕΟΚ: Απόφαση της Επιτροπής της 5ης Ιουνίου 1990 που τροποποιεί την απόφαση 90/135/ΕΟΚ περί σχεδίων ορισμένων τρίτων χωρών σχετικά με την έρευνα στα νωπά κρέατα των καταλοίπων ουσιών άλλων εκτός των ουσιών με ορμονική δράση  

Επίσημη Εφημερίδα αριθ. L 149 της 13/06/1990 σ. 0022 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Ιουνίου 1990  που τροποποιεί την απόφαση 90/135/ΕΟΚ περί σχεδίων ορισμένων τρίτων χωρών σχετικά με την έρευνα στα νωπά κρέατα των καταλοίπων ουσιών άλλων εκτός των ουσιών με ορμονική δράση  (90/262/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 3,  την οδηγία 86/469/ΕΟΚ του Συμβουλίου της 16ης Σεπτεμβρίου 1986 περί της έρευνας των καταλοίπων στα ζώα στα νωπά κρέατα (3), και ιδίως το άρθρο 7,  Εκτιμώντας:  ότι, με την επιφύλαξη των διατάξεων της απόφασης 89/15/ΕΟΚ της Επιτροπής (4), όπως τροποποιήθηκε τελευταία από την απόφαση 90/152/ΕΟΚ (5), κατ' εφαρμογή της απόφασης 90/135/ΕΟΚ της Επιτροπής (6), όπως τροποποιήθηκε από την απόφαση 90/164/ΕΟΚ (7), τα κράτη μέλη συνεχίζουν να επιτρέπουν τις εισαγωγές νωπών κρεάτων προελεύσεως τρίτων χωρών που εμφαίνονται στο παράρτημα αυτής της απόφασης·  ότι οι αρχές του Μεξικού έχουν αποστείλει ένα ικανοποιητικό πρόγραμμα βάσει του οποίου καθορίζονται οι εγγυήσεις που προσφέρονται όσον αφορά στον έλεγχο των νωπών κρεάτων για κατάλοιπα άλλων ουσιών, εκτός εκείνων με ορμονική δράση·  ότι θα πρέπει γι' αυτούς τους τύπους των ουσιών να επιτραπούν οι εισαγωγές νωπών κρεάτων από το Μεξικό και συνεπώς η απόφαση 90/135/ΕΟΚ να τροποποιηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο τέλος του άρθρου 1 της απόφασης 90/135/ΕΟΚ η φράση « σύμφωνα με τους όρους που καθορίζονται, κατά περίπτωση, στο παράρτημα της παρούσας απόφασης» καταργείται.  Άρθρο 2  Το άρθρο 3 της απόφασης 90/135/ΕΟΚ καταργείται.  Άρθρο 3  Το παράρτημα της απόφασης 90/135/ΕΟΚ αντικαθίσταται από το παράρτημα της παρούσας απόφασης.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 5 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 395 της 30. 12. 1989, σ. 13.  (3) ΕΕ αριθ. L 275 της 26. 9. 1986, σ. 36.  (4) ΕΕ αριθ. L 8 της 11. 1. 1989, σ. 11.  (5) ΕΕ αριθ. L 81 της 28. 3. 1990, σ. 40.  (6) ΕΕ αριθ. L 76 της 22. 3. 1990, σ. 24.  (7) ΕΕ αριθ. L 91 της 6. 4. 1990, σ. 32.  ΠΑΡΑΡΤΗΜΑ  «ΠΑΡΑΡΤΗΜΑ  1.2 // 1,2 // Τρίτη χώρα  1.2 // Αργεντινή  Αυστραλία  Αυστρία  Βουλγαρία  Βραζιλία  Γιουγκοσλαβία  Γροιλανδία  Ελβετία  Ζιμπάμπουε  Ηνωμένες Πολιτείες Αμερικής  Καναδάς  Μαδαγασκάρη  Μάλτα  Μεξικό  Μποτσουάνα  Ναμίμπια   // Νέα Ζηλανδία  Νορβηγία  Νότιος Αφρική  Ουγγαρία  Ουρουγουάη  Παραγουάη  Πολωνία  Ρουμανία  Σουαζιλάνδη  Σουηδία  Τσεχοσλοβακία  Φινλανδία  Χιλή  Λαϊκή Δημοκρατία της Γερμανίας»   //